ร้านนี้อยู่ซอยเดียวกับวัดหลวงพ่อโสธรเลยค่ะ อยู่แถวต้นๆซอยหน่อย 
มาถึงร้านปุ๊บร้านตกแต่งน่ารักดี แต่ที่นั่งเหมือนจะติดกันไปนิดค่ะ แต่ตอนเรามามีลูกค้าอยู่ สี่โต๊ะเลยไม่ค่อยอึดอัดเท่าไหร่
  มาร้านนี้มีจุดมุ่งหมายมาก จะมาทานปังปิ้งเนยฟูนั้นเอง แผ่นละ 15บาทค่ะ พอมาแล้วน่าตาน่าทานดีค่ะ รสชาติอร่อยน่ะ เนยออกเบาๆหน่อย หวานๆเค็มนิดๆอร่อยดีค่ะ
- ฮันนี่โทสต์ 95 บาท เค้าหั่นขนมปังเป็นชิ้นๆค่ะ เสริฟพร้อมไอติม 1 ลูก ผลไม้เป็นกล้วย กับ สตรอเบอรี่ค่ะ อร่อยหอมเนย ที่นี่เค้าราดน้ำผึ้งมาให้ เลยไม่ค่อยหอมน้ำผึ้ง 
- เครปสตรอเบอรี่ 55 บาท ไม่อร่อยค่ะ สำหรับเราน่ะ เครปบางๆนุ่มๆ มันๆมันมากจนเลี่ยนเลยค่ะ ด้านในทาซอสสตรอเบอรี่มา มีแบบสดฝานบางๆมาให้ด้วย ออกเปรี้ยวๆ แต่ก็ยังเลี่ยนๆอยู่ดี จานนี้ไม่โอสำหรับเราเลยค่ะ
- น้ำเลม่อนโซดา&สตรอโซดา เลม่อนอร่อยค่ะชงมากำลังดี ส่วยสตรอโซดานี่ รสชาติเหมือนลูกอม
ส่วนตัวแล้ว อร่อยดีค่ะ มีแค่เครปเท่านั้นที่ไม่โอสำหรับเรา ตอนนั่งทานส่วนใหญ่ลูกค้าจะมาทานของคาวกัน ตกแต่งน่าทานด้วย คราวน่าเลยจะมาลองของคาวดูบ้าง????